Un istor  karantez, ur shojo klasel awalch eo Lovely Love Lie. Istor ur paotr 25 vloaz eo, Aki, a skriv komzoù ha sonerezh ur strollad brudet kenañ. Ne fell ket dezhañ bezañ gwelet avat. Den ne oar piv eo neuze. Un darempred en deus gant Mari, ur gannerez vrudet a labour gant memes produer. Siwazh ne zegas ket an darempred-se ar pezh en deus choant. Un deiz bennak e kej gant ur plach yaouank (liseadez?) anvet Riko ha zoken ma ne gar ket anezhi e grog un darempred ganti, abalamour e sant e plij dezhi ar sonerezh kement ha dezhañ. En eil levrenn e krog hi da gaout disfiz rak ar pezh a gont Aki ha merzet e vez gant ar produer (a zo unan eus abegoù chwitadenn darempred Aki gant Mari), soñjal a ra dezhañ en deus kavet ar plach da lakaat war-wel.  Setu ur shojo e bed ar sonerezh. Ar pezh a zo dedennus un tamm eo ar fed e vefe koshoch Aki eget Riko, ul labour hag archant a zo gantañ dija hag un doare da welet ar bed un tammig startoch egeti. Neus netra ispisial en doare da dresañ, an tudennoù a zo  plijus ha setu, an doare istor a blijo awalch dar grennardezed.